شارستانی میاندواو
شارستانی میاندواو یان شارستانی نێوئاوان (، )، یەکێک لە شارستانەکانی ئێرانە کە لە پارێزگای ئازەربایجانی ڕۆژاوا ھەڵکەوتووە. ناوەندی ئەم شارستانە شاری نێوئاوانە. ئەم شارستانە ھاوسنورە لە باکورەوە لەگەڵ شارستانی ملکان و شارستانی چواربورج لە باشوورەوە لەگەڵ شارستانی بۆکان و شارستانی مەھاباد و لە ڕۆژھەڵاتەوە لەگەڵ شارستانی بارووق و لە ڕۆژاواوە لەگەڵ دەریاچەی ورمێ. ئەم شارستانە لە ساڵی ١٩٥٨ بووە بە شارستان. لە تەمموزی ساڵی ٢٠٢١ بەشی باروق و مەرحەمەت ئاباد لەم شارستانە جیاکرانەوە و بوونە شارستانی سەربەخۆ.

شارەکان 
 شاری نێوئاوان
 شاری بارووق
 شاری چواربورج

مرۆڤناسی 
لایەنی پێکھاتەی زمانی و ئایینی ئەو شارستانە لە چاو شارستانەکانی دیکە ھێندێک جیاوازی ھەیە. شارستانی میاندواو خاوەن گوندێکی کوردی کورمانج زمان دێی گوزلی و نزیکەی ١٥ گوندێکی گۆران یان ئەھلی حەقە. بەھاییەکانیش ڕێژەیەکی کەمی دانیشتووانی ئەو شارستانە پێک دێنن. لە ساڵی ٢٠٠٦دا بەپێی سەرژمێریی گشتیی جەماوەر و خانووی ئێران، ٢٤٤ ھەزار و ٨٢٥ کەس لەو شارستانەدا دەژین. لەو ژمارەیە تەنیا ١١٪ واتا دەوروبەری ٢٧ ھەزار کەسی بە زمانی کوردی قسە دەکەن و ئەوانی دیکەش بە زمانی ئازەری دەدوێن.
لە ٣ شاری میاندواو وەک ناوەندی شارستان، بارووق و چواربورج پێکھاتووە. ١٩٤ دێی ھەیە و ٤١ کوردن و ئەوانی دیکەش ئازەرین.

سەرچاوەکان 

شارستانی میاندواو
شارستانەکانی ئێران
شارستانەکانی پارێزگای ئازەربایجانی ڕۆژاوا
شارستانەکانی ڕۆژھەڵاتی کوردستان
ڕۆژھەڵاتی کوردستان